Asmara (), utawa jeneng lokalé Asmera, yaiku kutha krajan Éritrèa kanthi populasi ±800.000 wong. Mayoritas indhustri yaiku tèkstil lan sandhangan, daging prosès, bir, sepatu lan keramik.

Asmara dumunung ing 15°20' lor lan 38°55' wétan (15.333, 38.91667).

Sajarah 
Ing jaman biyèn, Asmara dumadi saka patang désa cilik kang madeg ing wiwitan abad kaping 12 minangka punjer dagang lan banjur dadi punjer administratif regional Éthiopia, Ras Alula.

Sabanjuré tlatah iki dijajah déning Itali ing taun 1889 lan dadi kutha krajan Éritrèa ing taun 1897. Ana ing pungkasan taun 1930-an, Itali ngowahi struktur kutha iki kanthi struktur kutha kang béda lan wangunan-wangunan anyar; Asmara banjur dijenengaké 'Piccola Roma' (Miniatur Roma). Dina iki sapérangan gedhé wangunan-wangunan gedhé wujud wangunan paninggalan Itali lan akèh pertokoan kang isih nganggo jeneng Itali (Contoné: "Bar Vittoria", "Pasticceria moderna", "Casa del formaggio", "Ferramenta")..

Samangsa perang kamardikan Éritrèa saka Éthiopia, papan anggegana ing Asmara dadi lokasi konflik utama. Papan Anggegana mau uga dipigunakaké déning Éthiopia kanggo nampa pasokan gaman saka pendhukung asing. Asmara dadi kutha pungkasan kang dibébasaké déning Front Pembébasan Rakyat Éritrèa (EPLF), wiwit dikuwasani ing taun 1990 lan dipasrahké tanpa perlawanan déning prajurit Éthiopia tanggal 24 Mèi 1991.

Pranala njaba 
 Sejarah Asmara

Rujukan

Kutha krajan
Kutha ing Eritrea